Ericu950/Stoicheia-meter-silver huggingface dataset:
ἐὰν ἀνοίξῃς τὸν οὐρανόν , τρόμος λήψεται ἀπὸ σοῦ ὄρη καὶ τῶν ἑξῆς , ὁ Σύμμαχος τοῦτον ἡρμήνευσε τὸν τρόπον ·
ἐγενήθημεν ὡς ἀπ αἰῶνος , ὧν οὐκ ἐξουσιάσεις οὐ δὲ ἐπεκλήθη τὸ ὄνομά σου αὐτοῖς , οὐ δὲ ῥήξας οὐρανοὺς κατέβης .
ἀπὸ προσώπου σου ὄρη κατέρρευσεν , ὡς ἔκκαυσις πυρὸς ἐτάκη θάλασσα , ὕδατα ἐπτοήθησαν .
τοιοῦτοι γοῦν φησι γεγόναμεν ὁποῖοι μη δὲ πώποτε πειραθέντες τῶν σῶν θαυμάτων , οἷς οὐκ ἔδειξας τὰ θαυμάσιά σου τὰ ἐπὶ Μωσέως γεγεννημένα 0 .
κατὰ δὲ τοὺς Ἑβδομήκοντα 0 ·
τοιοῦτοι μὲν ἡμεῖς φησι γεγόναμεν ὁποῖοι ἦμεν πρὶν ἄρξαι σὲ ἡμῶν .
πλὴν ἀλλ ἴσμεν ἀκριβῶς καὶ πεπείσμεθα , ὅτι ἐὰν θελήσῃς ἀνοῖξαι τὸν οὐρανὸν θεὸς ὢν καὶ πάντα δυνατός , τρόμος λήψεται ἀπὸ σοῦ ὄρη , τὰς ἀντικειμένας δηλαδὴ δυνάμεις τὰς ἐπαιρομένας κατὰ τῆς γνώσεώς σου , καὶ τακήσονται ὡς κηρὸς ἀπὸ πυρός , ἀλλὰ καὶ πῦρ καταφάγεται τοὺς ὑπεναντίους τῆς σῆς θεότητος .
ἔργῳ τε δειχθήσεται πᾶσι τοῖς ἐχθροῖς ἡ δύναμις τοῦ ὀνόματός σου , καὶ τὰ ἔθνη δὲ τὰ σὲ μὴ εἰδότα τὸν θεόν , εἰ βουληθείης αὐτὸ μόνον διανοίξας τὸν σαυτοῦ οὐρανὸν ἐπισκοπῆσαι τοὺς ἐπὶ τῆς γῆς , ταραχθήσονται , καὶ τρόμος λήψεται ἀπὸ σοῦ τὰ προλεχθέντα ὄρη .
τοσαύτη πάρεστί σοι δύναμις , ὅθεν ἀπὸ τοῦ αἰῶνος οὐκ ἠκούσαμεν , τίς ἕτερος τοιοῦτος θεὸς οὐ δὲ δυνάμεθα ψευδομαρτυρήσαντες εἰπεῖν ὡς ἄρα καὶ ἄλλον τινὰ τοιούτων ἔργων ποιητὴν τεθέανται ἡμῶν οἱ ὀφθαλμοὶ οὔ τε οὖν θεὸν πλὴν σοῦ ἕτερον εἴδομεν οὔ τε πράξεις θεϊκάς 0 .
ὁποῖα δὲ τοῖς σὲ ὑπομένουσιν ὁρᾶν παρέσχες , ὑφ ἑτέρου γεγενημένα τιθέμεθα .
ἔνθα γενόμενος ἐπίστησον , ὅπως θεὸν ὁρώμενον ὁ προφητικὸς εἰσάγει λόγος φάσκων ἐκ προσώπου τοῦ λαοῦ ·
οὐ δὲ οἱ ὀφθαλμοὶ ἡμῶν εἶδον θεὸν πλὴν σοῦ .
καὶ μήν 0 ·
θεὸν οὐδεὶς ἑώρακε πώποτε , καί ·
οὐδεὶς ὄψεται μου τὸ πρόσωπον καὶ ζήσεται , ἀλλ ἔοικε τὸν Χριστὸν τοῦ θεοῦ διὰ τούτων αἰνίττεσθαι , τὸν δὲ ἐπὶ τῆς ἐρήμου χρηματίσαντα Μωσεῖ , τῷ τε παντὶ λαῷ ἑωραμένον διὰ τῆς ἐμφαινομένης τοῖς πᾶσι δόξης , περὶ ἧς εἴρηται ·
καὶ ἑώρα πᾶς ὁ λαὸς τὴν δόξαν κυρίου .
ἰδοὺ σὺ ὠργίσθης , καὶ ἡμεῖς ἡμάρτομεν , ὡσεὶ σαφέστερον ἔλεγεν , ἐπειδὴ ἡμάρτομεν ἡμεῖς , σὺ ὠργίσθης , ἀλλὰ καὶ ἐπλανήθημέν φησι , καὶ ἐγενήθημεν ὡς ἀκάθαρτοι πάντες ἡμεῖς 0 .
εἰ δὲ καί τις ἐνομίσθη παρ ἡμῖν εὑρίσκεσθαι δικαιοσύνη καὶ πρᾶξις δικαία , ἐρρυπωμένη καὶ αὐτὴ καὶ ἄτιμος ἐλήλεγκται .
διόπερ ὡς ἄκαρπον δένδρον ἀποβαλὸν τοὺς καρποὺς τοιοῦτοι γεγόναμεν , ἀλλὰ καὶ ὡς φύλλα ἐξερρεύσαμεν πάντες καὶ διεσκεδάσθημεν ὡς χοῦς ἀπὸ προσώπου ἀνέμου 0 .
καὶ οὐδεὶς ἐν ἡμῖν εἴρηται τοιοῦτος ὡς ἐπικαλεῖσθαι τὸ ὄνομά σου καὶ δυσωπεῖν σε διὰ τῶν προσευχῶν δύνασθαι ·
οὐ δὲ γὰρ ἀντέχεταί τις οὐ δ ἐν μνήμῃ τίθεται τὴν παρὰ σοῦ βοήθειαν .
διὸ εὐλόγως ἀπέστρεψας τὸ πρόσωπόν σου ἀφ ἡμῶν ·
πλὴν ὅμως καὶ μετὰ ταῦτά σε πάτερ γινώσκομεν , οὐκ ἀγνοοῦμεν δὲ καὶ ἑαυτοὺς ὡς οὐδὲν διενηνώχαμεν πηλοῦ , οὗ σὺ μόνος πλάστης γέγονας , καὶ ὀστράκου δὲ εὐθραύστου σκεύους κατ οὐδὲν διαφέρομεν ἄλλοτε ἄλλως ῥηγνύμενοι καὶ συντριβόμενοι .
διὸ ἀπιδόντας σε τῇ σαθρότητι τῆς ἡμετέρας ἀσθενείας ἀντιβολοῦμεν νεῖμαι συγγνώμην τοῖς ἡμαρτημένοις ἀνενέγκαντα τῇ μνήμῃ , ὡς σός ποτε λαὸς ἐχρηματίσαμεν καὶ σὴ πόλις , ἣ νῦν ἔρημος , καὶ σὸν ἁγιαστήριον , τὸ νῦν καθῃρημένον , καὶ ὡς ὁ οἶκος τοῦ ἁγιάσματός σου μεταβέβληται εἰς κατάραν καὶ πυρὶ παραδέδοται ὁ ὑπὸ τῶν πατέρων ἡμῶν εὐλογηθεὶς τόπος , κατὰ δὲ τὸν Σύμμαχον 0 ·
ἔρημός φησιν ἐγένετο Ἰερουσαλήμ , εἰς ἀφανισμὸν ὁ οἶκος τοῦ ἁγιάσματος ἡμῶν , ὅπου ὕμνησάν σε οἱ πατέρες ἡμῶν , ἐγένετο εἰς καῦσιν πυρός , καὶ πᾶν τὸ ἐπιθυμητὸν ἡμῶν ἐγένετο εἰς ὄνειδος .
μὴ ἐπὶ τούτοις ἐγκρατεύσῃ , κύριε , καὶ σιγήσῃς καὶ ταπεινώσῃς ἡμᾶς ἕως σφόδρα ;
πρὸς τὰς προεκτεθείσας φωνὰς δι ὧν ἐκ προσώπου τοῦ λαοῦ ἱκετηρίαι ἀνεπέμποντο καὶ ἐξομολογήσεις ἤδη δὲ καὶ ὡσπερεὶ μέμψεις τῶν εἰρηκότων 0 ·
πεπλάνηκας ἡμᾶς , κύριε , ἀπὸ τῆς ὁδοῦ σου , ἐσκλήρυνας τὰς καρδίας ἡμῶν τοῦ μὴ φοβεῖσθαί σε , ἀπόκρισις διὰ τοῦ προφητικοῦ πνεύματος δίδοται τοῦτον ἔχουσα τὸν νοῦν ·
καὶ πῶς οἷόν τε ἦν ἐμὲ τὸν μὴ βουλόμενον τὸν θάνατον τοῦ ἁμαρτωλοῦ ὡς τὴν μετάνοιαν αὐτοῦ τοὺς τὰ τοιαῦτα εὐχομένους καὶ ἐξομολογουμένους ὑπερορᾶν 0 ;
πῶς δὲ δυνατὸν ἐμὲ τὸν ἀπὸ πλάνης ἐπὶ τὴν ἀλήθειαν ἐπιστρέφειν πάντας ἀνθρώπους ἐθέλοντα τὸν καὶ τοὺς πίπτοντας ἀνίστασθαι παρακαλοῦντα ὑμᾶς ἀποπλανᾶν τῆς ἐμῆς ὁδοῦ ἢ τὰς καρδίας ὑμῶν σκληρύνειν τοῦ φοβεῖσθαί με 0 ;
καὶ μὴν εἴ τις ἐθέλοι φιλαλήθει λογισμῷ τὴν ἐμὴν ὁρᾶν φιλανθρωπίαν , εὕροι ἂν φθάνοντά με ταῖς εὐεργεσίαις καὶ τοὺς μακρὰν ἀφεστῶτας τῆς ἐμῆς γνώσεως .
αὐτίκα δ οὖν τοῖς ἐκτὸς μη δὲ πώποτε ἐρωτήσασί με ἐμφανῆ κατέστησα ἐμαυτὸν δι ὑπερβάλλουσαν φιλανθρωπίαν , ὥστ ἤδη τοὺς ἀλλογενεῖς καὶ ἀλλοφύλους τὴν ἐμὴν γνῶσιν ἀνειληφέναι καίπερ μηδὲν εἰς τοῦτο συμβαλλομένους .
ἀλλὰ καὶ τοῖς μὴ ζητήσασι τὴν ἐμὴν χάριν ταύτης μετέδωκα φθάσας τε τὰς ἑτέρων παρακλήσεις ·
πρὶν καὶ εὔξασθαι , πρὶν καὶ ἱκετεῦσαι αὐτούς , εἶπον Ἰδού εἰμι .
ὁ τοίνυν καὶ περὶ τοὺς ἀλλοτρίους τῆς ἐμῆς γνώσεως οὕτω χρηστὸς καὶ ἀγαθὸς πεφυκὼς πῶς ἂν περὶ ὑμᾶς ὠμός τις καὶ ἀπηνὴς καὶ ἀδικώτατος ἐφάνην ;
καὶ μὴν ἐξ ὑμῶν ἀπηρξάμην τῆς ἐμαυτοῦ χάριτος καὶ πρώτοις ὑμῖν τὰς ἐμαυτοῦ χεῖρας ἐξεπέτασα προσκαλούμενος καὶ ἐναγκαλιζόμενος ὡς ἂν ἐμαυτοῦ γνησίους υἱούς 0 ·
ὑμεῖς δὲ ἀπειθοῦντες διετελεῖτε καλοῦντός τε καὶ παρακαλοῦντος ἐμοῦ σπεύδειν ἐπὶ τὴν παρ ἐμοὶ σωτηρίαν .
ὑμεῖς τὴν ἐναντίαν ὡδεύσατε πολυπλασιάζοντες τὰ ἑαυτῶν κακά .
ἢ οὐχ ὑμεῖς ἐστε ἐκ τοῦ παντὸς αἰῶνος παροξύνοντές με οἱ τὸν καθηγιασμένον ἐμοὶ νεὼν ἐγκαταλείποντες , εἰδωλολατρίᾳ δὲ καὶ πολυθέῳ πλάνῃ ἐκδότους ἑαυτοὺς παρέχοντες ὡς θυσιάζειν μὲν ἐν τοῖς κήποις , θυμιᾶν δὲ πνεύμασιν ἀκαθάρτοις καὶ πονηροῖς δαιμονίοις ἐν τοῖς ἐκ πλίνθων κατεσκευασμένοις ὑμῖν βωμοῖς , ἀλλὰ καὶ ἐν τοῖς μνήμασι καὶ ἐν τοῖς σπηλαίοις ἐγκαθεύδοντες ;
τοιαῦτα δὲ ἦν τὰ νομιζόμενα τῶν θεῶν ἱερὰ τὰς μαντείας ἑαυτοῖς περινοεῖτε .
τί γὰρ ἄλλο ἢ τοῖς πάμπαν ἀνόμοις καὶ ἀλλογενέσιν ὁμοιούμενοι καὶ χοιρείων ἤδη κρέων ἐμφορεῖσθε καὶ πάντα τὰ κατὰ τοὺς οἴκους ὑμῶν σκεύη μιαραῖς μολύνειν θυσίαις οὐκ ἀποκνεῖτε 0 .
καὶ τὸ χείριστον , ἐφ ᾧ καὶ μάλιστα θυμοῦ πληροῦσθαι καὶ ἀγανακτεῖν ἄξιον , ὅτι δὴ ἐπὶ τοῖς αὐτοῖς ὡς ἂν ἐπ ἀγαθαῖς πράξεσι σεμνυνόμενοι πάντων ἀνθρώπων καθαρώτεροι εἶναι διέκεισθε , ὡς μη δὲ βούλεσθαι πλησιάζειν τοῖς τυχοῦσι μη δὲ τῶν πέλας ἐφάπτεσθαι καταξιοῦν , λέγειν δὲ τοῖς προσιοῦσι 0 1 ·
μὴ ἐγγίσῃς μοι , ὅτι καθαρός εἰμι .
ἄρ οὖν ἐπὶ τούτοις οὐ δικαιότατα κινηθήσεται κατ αὐτῶν ὁ λεγόμενος θυμὸς τοῦ θεοῦ , ἡ τιμωρητικὴ δηλαδὴ δύναμις , καὶ τὸ κατ αὐτῶν ἐξάψον πῦρ ;
ἀναγέγραπται γὰρ τοῦτ ἔστιν ἐνώπιόν μου οὐ δὲ παρελθεῖν ἐστὶν αὐτά , ἔστ ἂν τὴν ὑπὲρ αὐτῶν ἀποτίσωσι τιμωρίαν , καὶ οὐ τὴν ὑπὲρ αὐτῶν μόνον , ἀλλὰ καὶ ὑπὲρ ὧν οἱ πατέρες αὐτῶν ἠσέβουν ἄρτι μὲν θυμιῶντες ἐπὶ τῶν ὀρέων καὶ αὐτοὶ καὶ ἐπὶ τῶν βουνῶν εἰδωλολατροῦντες , ἄρτι δὲ χλευάζοντες τοὺς ἐμοὺς νόμους , ἃ δὴ κατὰ καιρὸν εἰς τὸν αὐτῶν ἀποδοθήσεται κόλπον .
Εἴρηται δὲ τὰ λελεγμένα κατὰ τῶν ἀσεβούντων ἐν τῷ λαῷ , ὡσεί τις εὑρεθείη ἐν τῷ πλήθει σωτηρίας ἔχων ἐλπίδα ἐλεύθερος ἔσται τῶν εἰρημένων , εἰ γὰρ καὶ ὁ ἀμπελὼν κυρίου σαβαὼθ οἶκος τοῦ Ἰσραήλ , ἀντὶ σταφυλῆς ἐποίησεν ἀκάνθας καὶ ἀντὶ κρίσεως ἀνομίαν καὶ οὐ δικαιοσύνην ἀλλὰ κραυγήν 0 .
καὶ εἰ τούτων ἕνεκα ἐρημία καὶ ἀφανισμὸς παντελὴς κατ αὐτοῦ ὥρισται , ἀλλ  εἴ πού τις ἐν τῇ τοσούτων ἀπωλείᾳ εὑρεθείη ὡς ἐν βότρυι ξηρῷ ὑγιὴς καὶ ἐρρωμένος ῥώξ , οὐ διαπεσεῖται παρ ἐμοὶ κριτῇ οὗτος οὐ δὲ συναπολεῖται τοῖς ἀπολλυμένοις διὰ τὸ μετέχειν αὐτὸν εὐλογίας 0 .
οὕτω δ ἔσται ὁ ῥὼξ οὗτος τίμιος παρ ἐμοὶ ὅσῳ καὶ σπάνιος 0 .
κατὰ τοῦτο δὴ τὸ παράδειγμα καὶ ἐπὶ τοῦ παντὸς ἔθνους ποιήσω , εἴ πού τις εὑρεθείη ἐν αὐτοῖς σωτηρίας ἄξιος .
διὸ οὐ μὴ ἀπολέσω πάντας , ἀλλὰ τὸν ἐν αὐτοῖς δουλεύοντά μοι ἐξάξω ἀφορίσας τῶν ἀπολλυμένων , καὶ ἔσται οὗτος σπέρμα ἐξ Ἰακὼβ σπέρμα ζώπυρον καὶ χρήσιμον , δυνάμενον καὶ εἰς ἑτέρων χρησιμεῦσαι καρποφορίαν .
οἷον ἦν καὶ τὸ διὰ τῶν ἔμπροσθεν εἰρημένον τό ·
καὶ εἰ μὴ κύριος σαβαὼθ ἐγκατέλιπεν ἡμῖν σπέρμα 0 .
τοῦτο δὲ τὸ ἀγαθὸν καὶ σπάνιον σπέρμα , δηλαδὴ ὁ ἀποστολικὸς χορὸς τοῦ πλήθους τῶν ἀπολλυμένων ἀφορισθείς , κληρονομήσει τὸ ὄρος τὸ ἅγιόν μου , ὃ δὴ καὶ γνωρίζειν ὡμολόγουν φάσκοντες ·
προσεληλύθαμεν Σιὼν ὄρει καὶ πόλει θεοῦ ζῶντος , Ἰερουσαλὴμ ἐπουρανίῳ , κ ἀκείνην φησὶ τὴν ἐπουράνιον κληρονομίαν ἀπολήψονται οἱ ἐκλεκτοί μου καὶ δοῦλοί μου καὶ κατοικήσουσιν ἐκεῖ , πάλιν κ ἀνταῦθα ἐκλεκτοὺς καὶ δούλους αὐτοῦ τοὺς ἀποστόλους σημάνας οἵτινες ῥῶγες εὕρηνται , οὓς ἐκλεξάμενος ὡσπερεὶ φυλακὴν ἑτέρων καὶ σπέρμα ἅγιον καὶ ἐκλεκτὸν ὠνόμασεν 0 .
δι  ὧν καὶ τὰ ἑξῆς ἐπληροῦτό τινα δὲ ταῦτα 0 ·
καὶ ἔσονταί φησιν ἐν τῷ δρυμῷ ἐπαύλεις ποιμνίων ·
δρυμὸν δὲ εἴωθεν ἡ γραφὴ τὸ πλῆθος τῶν ἀλλοφύλων καὶ ἀλλογενῶν ἐθνῶν ὀνομάζειν , ἐν οἷς ἐπαύλεις ποιμνίων ἔσεσθαι θεσπίζει τὰς ἐκκλησίας τῶν τοῦ θεοῦ προβάτων αἰνιττόμενος .
ἀλλὰ καὶ ὥσπερ ποτὲ ἡ φάραγξ Ἀχὼρ γέγονεν ἀνατεθεματισμένη , ἔνθα ὡς ἡ ἱστορία Ἰησοῦ τοῦ Μωϋσέως διαδόχου περιέχει 0 .
ὁ Ἀχὼρ σὺν ὅλῳ τῷ γένει , δι ἣν ἔπραξε παρανομίαν , ἀπώλετο ἐν τῇ φάραγγι λίθοις βληθεὶς καὶ ἀνάθεμα γενόμενος .
τοιαύτη τις ἦν καὶ αὐτῶν ἀνατεθεματισμένων ἡ χώρα τῶν ἀθέων , δηλαδὴ καὶ ἀλλοφύλων ἐθνῶν .
ἀλλὰ καὶ αὕτη εἰς ἀνάπαυσιν ἔσται βουκολίων τῷ λαῷ μου τῷ ἐκζητήσαντί με ·
λαὸς δὲ ὁ ἐκζητήσας αὐτὸν ὁ ῥὼξ ἦν καὶ τὸ ἀνωτέρω εἰρημένον σπέρμα οἱ ἐκλεκτοὶ δοῦλοι αὐτοῦ , δι ὧν βουκόλια βοῶν καὶ ποίμνια συστήσεσθαι οὐκ ἐν τῷ Ἰσραὴλ οὐ δὲ ἐν τῇ Ἰουδαίων χώρᾳ , ἀλλ ἐν τῷ δρυμῷ καὶ ἐν τῇ λεχθείσῃ φάραγγι Ἀχὼρ προφητεύει 0 .
ταῦτα μὲν οὖν περὶ τούτων , πάλιν δὲ πρὸς τὸ πλῆθος τὸ Ἰουδαϊκὸν ὁ λόγος ἀποτείνεται φάσκων 0 ·
ὑμεῖς δὲ οἱ ἐγκαταλείποντές με καὶ ἐπιλανθανόμενοι τὸ ὄρος τὸ ἅγιόν μου , τὸ πολλάκις ἡμῖν δεδηλωμένον 0 .
οἱ τῇ τῶν ἐθνῶν συναπτόμενοι εἰδωλολατρίᾳ ὡς καὶ τῇ τύχῃ παρ αὐτοῖς ὀνομαζομένῃ παρασκευάζειν τράπεζαν καὶ τῷ δαιμονίῳ τῷ ἐμφωλεύοντι τῷ τῆς λεγομένης τύχης ἀγάλματι ἱστάναι κέρασμα ἐπακούσατε τὰ περιμένοντα ὑμᾶς , παραδοθήσεσθε μαχαίρᾳ πολεμικῇ πάντες 0 .
καὶ εἰ ἔροιτό τις ὑμῶν Διὰ τί 0 ;
διὰ τόδε φημί , ἵνα τὰ λοιπὰ παρέλθω , ἐπειδὴ αὐτὸς ἐγὼ τῆς ἐμαυτοῦ παρουσίας κατηξίωσα ὑμᾶς αὐτούς , πρώτους δὲ ὑμᾶς περὶ ἐμαυτοῦ κέκληκα , ὑμεῖς δὲ οὐχ ὑπηκούσατε .
ὃ δὴ καὶ πρὸ τούτου ᾐτιώμην λέγων ·
καὶ νῦν αὖθίς φημι ·
ὅτι ἐκάλεσα ὑμᾶς καὶ οὐχ ὑπηκούσατε , ἐλάλησα καὶ παρηκούσατε καὶ ἐποιήσατε τὸ πονηρὸν ἐναντίον μου καὶ ἃ οὐκ ἐβουλόμην ἐξελέξασθε .
ἄρ οὖν πρώτους ὑμᾶς ἐκάλουν καὶ πρώτους κατηξίουν τῆς ἐμῆς χάριτος , ὑμεῖς δὲ ἦτε ἀνήκοοι καὶ ἀπειθεῖς , πῶς οὖν καταμέμφεσθε ἐπαιτιώμενοι καὶ ἐγκαλοῦντες καὶ λέγειν τολμῶντες ·
ἐπλάνησας ἡμᾶς , κύριε , ἀπὸ τῆς ὁδοῦ σου ;
διὸ τὴν δυσσεβῆ ταύτην φωνὴν ἀπελέγχων ἤδη καὶ πρότερον ἔφην ὡς ἄρα ·
ἐμφανὴς ἐγενήθην τοῖς ἐμὲ μὴ ἐπερωτῶσι καὶ εὑρέθην τοῖς ἐμὲ μὴ ζητοῦσιν , εἶτα ·
ἰδοὺ εἶπα τοῖς μὴ ἐπικαλεσαμένοις τὸ ὄνομά μου Ἰδού εἰμι .
ὑμεῖς πᾶν τ οὐναντίον ἐπράττετε καλούμενοι καὶ προτιμώμενοι καὶ οὐδαμῶς ὑπακούοντες , ἀλλ ἐνυβρίζοντες τὴν πρώτοις ὑμῖν ἀπονεμηθεῖσαν ἐξ ἐμοῦ χάριν .
Εὐαγγελισάμενος ὁ λόγος τοὺς ἐκ τοῦ Ἰουδαίων ἔθνους ἐκλεχθησομένους καὶ δίκην ἀγαθοῦ σπέρματος φυλαχθησομένους εἰς ἑτέρων φυτείαν καὶ καρποφορίαν καὶ ὡς αὐτοὶ οὗτοι ἐν τῷ δρυμῷ ἐπαύλεις ποιμνίων συστήσουσι καὶ ἐν τῇ φάραγγι Ἀχὼρ τῇ ἀποδοθείσῃ βουκολίων ἀναπαύσεις ποιήσουσιν , εἶτ αὖ διαστειλάμενος τῷ λοιπῷ πλήθει τῶν ἀπολλυμένων τὰ ἑξῆς ἐπενηνεγμένα πάλιν πρὸς αὐτοὺς τὰς προκειμένας ποιεῖται κατηγορίας διδάσκων , ὡς δικαιοσύνης ζυγῷ πάντα πράττων ὁ θεὸς οὐδαμῶς μὲν παρόψεται τοὺς ὅποι δήποτε αὐτῷ δουλεύοντας , ἐξ οἵου δ ἂν ἔθνους εἶεν .
πάντας γὰρ ἁπλῶς ἅπαξ τοὺς δουλεύειν αὐτῷ προῃρημένους παραδέξεται καὶ τούτοις παρέξει τὴν ἐπουράνιον τροφήν , τὸν λόγον τὸν σωτήριον τὸν εἰρηκότα ·
οὗτοι μὲν οὖν τῷ λεχθέντι ἄρτῳ τραφήσονται καὶ ἐμπλησθήσονται , ὑμεῖς δέ φησιν , οἱ μὴ τὴν ἐμὴν ἀποδεξάμενοι χάριν ἐν ἐνδείᾳ λογικῆς τροφῆς λιμώξετε .
καὶ πάλιν οἱ μὲν ἐμοὶ δουλεύοντες ποτοῦ ζωῆς ἀθανάτου πλησθήσονται , περὶ οὗ λέλεκται ·
ὃς ἂν πίῃ ἐκ τοῦ ὕδατος οὗ ἐγὼ δώσω αὐτῷ , γενήσεται ἐν αὐτῷ πηγὴ ὕδατος ἁλλομένου εἰς ζωὴν αἰώνιον .
ὑμεῖς δὲ οἱ τὴν ἐμὴν ἀθετήσαντες χάριν , ἅτε τὴν πηγὴν τῆς ζωῆς καταλιπόντες , διψήσετε , καὶ αὖθις οἱ μὲν ἐμοὶ δουλεύοντες ἀκολούθως τῷ ποτῷ καὶ τῇ τροφῇ , ἧς ἠξιώθησαν εὐφροσύνης ἐνθέου μεταλήψονται , ὑμεῖς δὲ οἱ τὴν ἐμὴν χάριν διαπτύσαντες , τούτων πάλιν στερισκόμενοι αἰσχυνθήσεσθε , ἀλλὰ καὶ οἱ δουλεύοντές μοι πρὸς τοῖς λεχθεῖσιν ἀγαλλιάσονται ἐν εὐφροσύνῃ χαίροντες τῇ ψυχῇ δικαίως , ἅτε τοσούτων ἀγαθῶν ἠξιωμένοι , ὑμεῖς δὲ τούτους θεώμενοι τούτων ἀπολαύοντας κεκράξεσθε ἀπὸ πόνου ψυχῆς καὶ ἀπὸ συντριβῆς πνεύματος ὀλολύξετε .
μικρὸς μὲν γὰρ ἦν ὁ τῶν σωμάτων πόνος παραβαλλόμενος τῷ ἀπὸ καρδίας , διὸ οὐ τὸ σῶμα , τὴν δὲ καρδίαν αὐτὴν πονήσετε , ἀλγοῦντες καὶ μονονουχὶ κραυγὰς καὶ φωνὰς ἀφιέντες ὡς ἂν ἐπὶ ἀπολωλόσιν ἑαυτοῖς 0 .
καταλείψετε γὰρ τὸ ὄνομα ὑμῶν εἰς πλησμονήν , οἱ λοιποὶ ἑρμηνευταὶ συμφώνως εἰς ὅρκον ἐκδεδώκασιν .
ἐπὶ τῶν τὰ δεινὰ πεπονθότων εἰώθασιν ὀμνύειν ·
εἰ μὴν μὴ πάθοιμεν τὰ ἴσα ὡς οἵδε πεπόνθασι , τὸν αὐτὸν τρόπον τὸ ὄνομα ὑμῶν ὅρκος γενήσεται τοῖς ἐκλεκτοῖς μου φευκτοῦ καὶ τοῦ ὀνόματος ὑμῶν γενησομένου διὰ τὰ συμβησόμενα ὑμῖν ὅθεν ἔσται τοῖς ἐκλεκτοῖς μου εἰς ὅρκον τὸ ὑμέτερον ὄνομα καὶ ἡ τῶν ὑμετέρων κακῶν μνήμη .
τέλος δὲ τῶν καταληψομένων ὑμᾶς κακῶν ἔσται ὁ ἐξ αὐτοῦ τοῦ θεοῦ ἐπελευσόμενος ὑμῖν θάνατος χωρισμὸς ὢν οὐ ψυχῆς ἀπὸ σώματος , ἀλλὰ τῆς ἀθανάτου ζωῆς καὶ αὐτοῦ τοῦ θεοῦ στέρησις .
ταῦτα μὲν οὖν ὑμᾶς ἐκδέξεται , τοῖς δὲ δουλεύουσί μοι ἐξ ὁποίου δ ἂν γένοιντο ἔθνους τὰ ἐπηγγελμένα χαρισθήσεται .
εἰ δὲ περιεργότερον ἐθέλοιτε μαθεῖν τίνες εἶεν οὗτοι οἱ μέλλοντές μοι δουλεύειν καὶ τί αὐτοῖς ὄνομα , γινώσκετε ὅτι οὔπω μὲν εἰς φανερὸν τ οὔνομα αὐτῶν ὁ θεὸς βούλεται ἀγαγεῖν ·
τοσοῦτον δὲ μόνον σημαίνει ὡς οὔ τε Ἰσραὴλ κληθήσονται οὔ τε Ἰακὼβ οὔ τε Ἰουδαῖοι οὔ θ ὅλως τι δὴ τῶν ἀνθρώποις ἤδη συνεγνωσμένων .
καινὸν γάρ τι καὶ νεώτερον αὐτοῖς ἐπιτεθήσεται ὄνομα ξένον καὶ μη δὲ πώποτε ἀκουσθέν , ὃ εὐλογηθήσεται ἐπὶ τῆς γῆς αὐξανόμενον καὶ πληθυνόμενον ὑπὲρ πᾶσαν σωματικὴν εὐλογίαν .
εἰ γάρ τις καὶ ἄλλη πλήθους ποιητικὴ τυγχάνει εὐλογία παρὰ θεοῦ , ταύτης τεύξεται τὸ ὄνομα τὸ ἐπιτεθησόμενον τοῖς δουλεύουσί μοι .
ὅθεν μηδεὶς πολυπραγμονείτω τέως πρὸ τῆς τῶν πραγμάτων ἐκβάσεως , εὐλογηθέντες δὲ οἱ εἰρημένοι διατελοῦσι καὶ αὐτοὶ τὸν ἀληθινὸν θεὸν εὐλογοῦντες .
τὸν θεὸν τὸν ἀληθινόν , ὁ μὲν Ἀκύλας 0 ·
καὶ τοῖς δούλοις αὐτοῦ φησι καλέσει ὄνομα ἕτερον , ᾧ ὁεὐλογημένος ἐν τῇ γῇ εὐλογηθήσεται πεπιστωμένως , ὁ δὲ Σύμμαχος 0 ·
τοῖς δὲ δούλοις αὐτοῦ καλέσει ὄνομα ἕτερον , ἐν ᾧ ὁ εὐλογημένος ἐπὶ τῆς γῆς εὐλογηθήσεται ἐν τῷ θεῷ ἀμήν .
ὥσπερ γάρ φησιν εὐλογήσουσιν αὐτοὶ τὸν θεὸν τὸν ἀληθινόν , οὕτως εὐλογηθήσονται πεπιστωμένως , ἢ κατὰ τὸν Σύμμαχον 0 ·
ἀλλὰ καὶ ὀμνύοντες ἐπὶ τῆς γῆς , οἱ μέλλοντές μοι δουλεύειν , ὀμοῦνται τὸν θεὸν τὸν ἀληθινόν , οὐκέτι τοὺς πεπλανημένως αὐτοῖς νομιζομένους θεούς , ἀλλὰ τὸν ἀληθινὸν μαθόντες παρὰ τοῦ σωτῆρος αὐτὸν εἰδέναι μόνον ἀληθινὸν θεὸν καὶ ὃν ἀπέστειλε κύριον Ἰησοῦν Χριστόν .
τούτων δὲ τυχόντες οἱ μέλλοντες αὐτῷ δουλεύειν ἐπιλήσονται τὴν θλῖψιν τὴν πρώτην , ᾗ ὑπέκειντό ποτε τοῖς πονηροῖς δαίμοσιν ὑποτεταγμένοι , καὶ οὐκ ἀναβήσεται αὐτῶν ἐπὶ τὴν καρδίαν ἡ τῆς εἰδωλολάτρου πλάνης ταλαιπωρία , μεταβαλόντες δὲ ὡς ἀπὸ σκότους εἰς φῶς λήθην ποιήσονται τῆς προτέρας καταστάσεως .
καὶ οὕτως ἔσται αὐτοῖς ὁ οὐρανὸς καινὸς καὶ ἡ γῆ καινή ·
ἄλλως μὲν γάρ ποτε ὁρῶντες τὸν οὐρανὸν ἐσέβοντο τὴν κτίσιν παρὰ τὸν κτίσαντα καὶ τὴν γῆν ὁμοίως ἐθεοποίουν καὶ τοὺς ἐκ ταύτης βλαστῶντας καρπούς , νῦν δ ὅτε καινὸν ὄψονται τὸν οὐρανὸν καὶ τὴν γῆν ἔργα χειρῶν θεοῦ αὐτὰ εἶναι ὁμολογοῦσιν , οὐκέτι θεοὺς εἶναι νομίζουσι .
οὐ μὴ μνησθῶσι τῶν προτέρων , οὐ δ οὐ μὴ ἐπέλθῃ αὐτῶν ἐπὶ τὴν καρδίαν , ἀλλ εὐφροσύνην καὶ ἀγαλλίαμα εὑρήσουσι , τὴν τῶν ἀγαθῶν πηγὴν ἀπειληφότες .
τότε δὲ ποιήσω αὐτοῖς ἐγὼ αὐτὸς ὁ πάντα ποιεῖν δυνατὸς θεὸς τὴν Ἰερουσαλὴμ ἀγαλλίαμα ·
αὐτὸ γὰρ τὸ ἀγαλλίαμα καὶ αὐτὴ ἡ κατὰ θεὸν εὐφροσύνη καὶ ἡ καθαρὰ θεοσέβεια ἔσται αὐτοῖς .
ἰερουσαλὴμ καὶ τὸν λαόν μου δὲ ἐν εὐφροσύνῃ θήσω , αὐτὸν ἐκεῖνον τὸν καινόν , ᾧ τὸ καινὸν ὄνομα θήσειν ἐπηγγειλάμην .
καὶ αὐτὸς δὲ ἐγὼ ὁ θεὸς ἀγαλλιάσομαι , τὴν Ἰερουσαλὴμ ἐκείνην , δηλαδὴ τὸ θεοσεβὲς πολίτευμα τῶν μελλόντων μοι δουλεύειν θεωρῶν , πολὺ κρείττονα τῆς σωματικῆς Ἰερουσαλὴμ εἶναι αὐτὴν παρ ἐμαυτῷ κρίνας .
διὸ ἀγαλλιάσομαι ἐπ αὐτῇ καὶ εὐφρανθήσομαι ἐπὶ τῷ λαῷ μου ·
τοιαῦτα δὲ πράξει ἡ τότε θεοσεβὴς πολιτεία τῶν δουλευόντων μοι , ὡς μηκέτι ἀκούεσθαι ἐν αὐτοῖς ἔργα καὶ πράξεις κλαυθμοῦ καὶ κραυγῆς ἄξια , οὐ δὲ γενήσεται ἐκεῖ ἄωρος καὶ πρεσβύτης ·
πάντες γὰρ τῆς παρ ἐμοὶ ἀναστάσεως τυχόντες κατὰ τὸν καιρὸν τῶν ἐπαγγελιῶν εἰς ἄνδρα τέλειον , εἰς μέτρον ἡλικίας ἥξουσι καὶ πάντες ἔσονται ἀκμαῖοι τὰς ψυχάς , ὡς μή τε ἄωρον νήπιον καὶ ἀτελὲς μή τε ὑπερβεβηκότα καὶ γεγηρακότα ἐν αὐτοῖς εὑρίσκεσθαι ·
πάντες δ ὁμήλικες ὡς ἂν ὑφ ἕνα καιρὸν τῆς ἀναστάσεως τευξόμενοι καὶ μιᾶς παλιγγενεσίας μεθέξοντες 0 .
διὸ τέλειος μὲν ἔσται καὶ ἀκμαῖος ὡσανεὶ ἑκατὸν ἐτῶν ὁ σῳζόμενος νέος , ἰσῆλιξ δὲ πάλιν αὐτῷ ἔσται ὁ ἀπολλύμενος ἁμαρτωλός ·
ὥσπερ γὰρ εἰς ἕνα καιρὸν ἀναβιώσαντες καὶ ὁμήλικες γενόμενοι διὰ τὴν ἰσόχρονον ἀνάστασιν οἱ μὲν τεύξονται ζωῆς τῆς αἰωνίου , οἱ δὲ τῷ δευτέρῳ θανάτῳ παραδοθήσονται κολάσει καὶ τιμωρίᾳ ψυχῆς ὑποβληθέντες 0 .
θαυμαστῶς δὲ ἑκατὸν ἐτῶν τὸν νέον τὸν σῳζόμενον εἰπὼν καὶ τὸν ἁμαρτωλὸν ὡσαύτως ἑκατὸν ἐτῶν φήσας τὸ ἴσον τοῦ χρόνου τῆς ἐκ νεκρῶν ἀναστάσεως παρέστησεν .
ἔσται οὖν ὁ ἁμαρτωλὸς καὶ αὐτὸς ἑκατὸν ἐτῶν καὶ ἐπικατάρατος ἔσται , ἀκμαῖος καὶ ὡς ἐν κακίᾳ τέλειος ἀποθνῄσκων τῇ αὑτοῦ ἁμαρτίᾳ , ὅ τε νέος πάλιν ἑκατὸν ἐτῶν καὶ αὐτὸς τέλειος ἐν τελείοις εἰς σωτηρίαν παραλαμβανόμενος 0 1 .
Οὗτοι δὲ αὐτοὶ οἰκοδομήσουσιν οἰκίας καὶ αὐτοὶ ἐνοικήσουσι ·
τοῖς γὰρ ἑαυτῶν ἔργοις καὶ ταῖς οἰκείαις πράξεσι ποριοῦνται ἑαυτοῖς τὰς μονὰς τὰς παρὰ τῷ πατρί , ἀλλὰ καὶ τοὺς πόνους τῶν καρπῶν αὐτῶν φάγονται ·
διόπερ ὅσα γεωργήσαντες συνήγαγον , ταῦτα εὑρήσουσι καὶ ἐξ αὐτῶν τραφήσονται οὐκέτι ἀγωνιῶντες , μὴ ἀλλότριοι τοὺς πόνους αὐτῶν ἁρπάσωσι .
οὐ μὴ οἰκοδομήσουσι καὶ ἄλλοι ἐνοικήσουσι , καὶ οὐ μὴ φυτεύσουσι καὶ ἄλλοι φάγονται , ἀλλ  εἰς ἄπειρον αἰῶνα ἐν ἀθανάτῳ εὐζωΐᾳ διάξουσι .
κατὰ γὰρ τὰς ἡμέρας τοῦ ξύλου τῆς ζωῆς αἱ ἡμέραι τοῦ λαοῦ μου , τὸ ξύλον δὲ εἴρηται ἐν τῷ παραδείσῳ τοῦ θεοῦ πεφυτεῦσθαι 0 ·
δείκνυνται τοιγαροῦν οὐκ ἔξω τοῦ παραδείσου τοῦ θεοῦ τυγχάνουσαι αἱ ἐπαγγελίαι .
καὶ τὴν αἰώνιον δὲ καὶ ἀθάνατον ζωὴν σαφῶς παρέστησεν εἰπών ·
κατὰ γὰρ τὰς ἡμέρας τοῦ ξύλου τῆς ζωῆς αἱ ἡμέραι τοῦ λαοῦ μου , ξύλον δὲ ζωῆς καὶ ἄλλως Σολομὼν ἐδίδαξεν εἶναι τὴν σοφίαν τοῦ θεοῦ εἰπών 0 ·
ξύλον ζωῆς ἐστι πᾶσι τοῖς ἀντεχομένοις αὐτῆς , καὶ τοῖς ἐπερειδομένοις ἐπ αὐτὴν ὡς ἐπὶ κύριον ἀσφαλής 0 .
εἰ δ ἡ σοφία τοῦ θεοῦ ἀΐδιός ἐστι καὶ πηγὴ ζωῆς αἰωνίου , τοιαύτας δ ἔσεσθαι τὰς ἡμέρας τοῦ λαοῦ ὁ λόγος ἐπαγγέλλεται .
τί ἕτερον ἢ τὴν ἀνωτάτω μακαριότητα αὐτοῖς θεσπίζει 0 ;
ταῦτα δέ φησι ποιήσω τῷ λαῷ μου καὶ εὐφρανθήσομαι ἐπὶ τῷ λαῷ μου ·
κατὰ γὰρ τὰς ἡμέρας τοῦ ξύλου τῆς ζωῆς αἱ ἡμέραι τοῦ λαοῦ μου , δι  ὧν ἁπάντων σαφῶς ἕτερον λαὸν εἰσάγει ἑαυτῷ παρὰ τὸ Ἰουδαίων ἔθνος 0 .
ἀλλὰ καὶ τὰ ἔργα φησὶ τῶν πόνων αὐτῶν παλαιώσουσιν ·
οὐ γὰρ αὐτοὶ παλαιωθήσονται οὐ δ ἑτέροις καταλείψουσι μέλλοντες αὖθις μεθίστασθαι τοῦ βίου τοὺς ἑαυτῶν πόνους , ἀλλ αὐτοὶ τὰ ἔργα τῶν πόνων αὐτῶν εἰς ἑαυτοὺς ἀναλήψονται καὶ τοῖς οἰκείοις καρποῖς ἐντρυφήσουσι .
ταῦτα δὲ πάντα ἐπαγγέλλεται ὁ θεὸς οὐ τοῖς τυχοῦσιν οὐ δὲ τοῖς κλητοῖς πολλοὶ γὰρ κλητοί , ὀλίγοι δὲ ἐκλεκτοί 0 1 .
διὸ τοῖς ἐκλεκτοῖς προαναφωνεῖ λέγων ·
οἱ ἐκλεκτοί μου οὐ κοπιάσουσιν εἰς κενὸν οὐ δὲ τεκνοποιήσουσιν εἰς κατάραν ·
εἰ γὰρ καί τινες ἔσονται κατὰ τὸν καιρὸν τῶν ἐπαγγελιῶν κόποι σωτήριοι καὶ ἀγαθοὶ καὶ ἡδεῖς , ὁποίους πάντως που καὶ ἡ ἀγγελικὴ τάξις ὑπομένει , ἀλλ οὐκ ἐπικενῶς ἔσται τὰ τῆς ἐργασίας αὐτοῖς ·
μισθὸς γὰρ αὐτοῖς ἄξιος τεθησαύρισται .
καὶ τὰ γεννήματα δὲ αὐτῶν οὐκ ἔσται εἰς κατάραν , γεννήματα δὲ νοήσωμεν τῶν ψυχῶν τοὺς λογισμοὺς καὶ τῆς διανοίας τοὺς καρπούς , οὓς κατάρας ἔσεσθαι ἀλλοτρίους , εὐλογίας δὲ ἀξίους θεσπίζει .
καὶ τὸ σπέρμα αὐτῶν εὐλογημένον ἐστὶν ὑπὸ τοῦ θεοῦ ·
δύναται δὲ ταῦτα καὶ εἰς τὸν παρόντα βίον ἐκλαμβάνεσθαι , τοῦ λόγου πάλιν ἐξ ὑπαρχῆς τὸν χορὸν τὸν ἀποστολικὸν αἰνιττομένου διὰ τοῦ ·
ἔστι γὰρ ὀφθαλμοῖς παραλαβεῖν τῶν ἀποστόλων τοὺς κόπους οὐκ εἰς κενὸν γεγενημένους ἀπὸ τῆς ὑπ αὐτῶν ἱδρυθείσης καθ ὅλης τῆς οἰκουμένης ἐκκλησίας .
καὶ τὰ τέκνα δὲ αὐτῶν τὰ ἐν Χριστῷ ἀναγεννηθέντα διὰ λουτροῦ παλιγγενεσίας νοήσομεν , ὅπως οὐκ εἰς κατάραν γεγέννηνται παραθέντες τὴν εἰς τὸν Ἀδὰμ εἰρημένην κατάραν , καὶ ὡς τῇ γυναικὶ εἴρητο ·
καὶ πρὸς τὸν ἄνδρα σου ἡ ἀποστροφή σου 0 .
ἀλλ ἐκεῖνοι μὲν οὕτως ἐτεκνοποίουν κατὰ σάρκα γεννῶντες , οἱ δὲ ἐκλεκτοὶ τοῦ θεοῦ οὐχ οὕτως , ἀλλὰ καὶ τὸ σπέρμα αὐτῶν τὸ εὐαγγελικόν , ὃ κατέσπειραν ἐν πάσαις ταῖς ἐκκλησίαις τοῦ θεοῦ , εὐλογημένον γεγένηται τοῖς δ αὐτοῖς τούτοις , δηλαδὴ τοῖς ἐκλεκτοῖς τοῦ θεοῦ ἀποστόλοις καὶ μαθηταῖς καὶ εὐαγγελισταῖς τοῦ σωτῆρος ἡμῶν .
καὶ ἄλλο τι ἐπαγγέλλεται φάσκων ·
καὶ ἔσται πρὶν κεκράξαι αὐτοὺς ἐγὼ ἐπακούσομαι αὐτῶν , ἔτι λαλούντων αὐτῶν ἐρῶ Τί ἐστιν ;
ἃ δὴ καὶ ἐπληροῦτο ἐπὶ τῶν πράξεων τῶν ἀποστόλων ·
πολλὰ σημεῖα καὶ τέρατα ἐνηργεῖτο τοῦ θεοῦ αὐτοῖς παρεστῶτος , ὧν τοιαῦτα ἐνεργούντων ἀκολούθως ἡ τῶν ἀλλοφύλων ἐθνῶν ἐγίνετο ἐπιστροφή .
καὶ οἱ μὲν πρότερον ἁρπακτικοὶ καὶ θηριώδεις ὡς λύκοις παραβάλλεσθαι μεταβαλόντες ἐπὶ τὸ ἥμερον ἀρνίοις καὶ βουσὶ συνηγελάζοντο ὡς μιᾶς καὶ τῆς αὐτῆς μεταλαμβάνειν τῆς ἀπὸ τῶν θείων ἀναγνωσμάτων λογικῆς τροφῆς , οἱ δὲ τοῖς τρόποις λέοντος οὐδὲν διαφέροντες οὐκέτι σαρκοφάγοις οὐ δὲ ὠμοβόροις θηρσὶν ἐοικότες δίκην βοῶν καὶ αὐτοὶ τὴν ἀπὸ τῆς ἐνθέου διδασκαλίας πόαν ἤσθιον 0 .
καὶ ὁ πάλαι δὲ πρότερον ὀφιώδης καὶ ἰοῦ μεστὸς ἀνὴρ ἀποπτύσας τὴν ἐν ἑαυτῷ κακίαν ἄρτον φάγεται τροφῇ λογικῇ καὶ ἀνθρωπίνῃ χρώμενος , ἀνθ ἧς ἤσθιε πρότερον γῆς .
οὕτω δὲ οἱ θῆρες οὗτοι ἐξημερωθήσονται ὡς μηδένα ἀδικεῖν μη δὲ λυμαίνεσθαί τινα ἐν τῷ ὄρει τοῦ θεοῦ , ἐν ᾧ καὶ αὐτοὶ τὰς διατριβὰς ἕξουσι διὰ τὴν τῶν τρόπων μεταβολήν .
ἄξιον δὲ πρὸς Ἰουδαίους σωματικώτερον ταῦτα ἐπὶ τῆς κάτω Ἰερουσαλὴμ ἔσεσθαι , προσδοκῶντας εἰπεῖν πρῶτον ὅτι οὐδεμία ἐν τούτοις ἀγαθῶν μνήμη περὶ αὐτῶν φέρεται , ἀλλ ἔλεγχοι καὶ ὀνειδισμοὶ καὶ τῶν ἀσεβημάτων αὐτῶν κατηγορίαι 0 .
ἔπειτα τί τὸ ἀναγκαῖον ἐν τῷ ὄρει τῷ ἁγίῳ καὶ ἐν αὐτῇ τῇ Ἰερουσαλὴμ λέοντας εἶναι καὶ λύκους καὶ ὄφεις 0 ;
ποίαν δὲ ταῦτα παρέξει χρείαν τοῖς τότε τί δὲ θεοῦ ἄξιον ἐπαγγελίας , ἵνα ἐν τῷ ὄρει τῷ ἁγίῳ τοῦ θεοῦ ὄφεις καὶ λέοντες καὶ λύκοι τοῖς μακαρίοις συνδιατρίβωσιν , ἀλλὰ σαφῶς ταῦτα ἐπὶ τρόπους ἀναφέρεται ἀνθρώπων 0 .
Εἶτ  ἐπειδὴ ὄρους ἁγίου αὐτοῦ ἐμνημόνευσεν , ἀναγκαίως ἐπισυνάπτει λέγων ·
Οὕτως λέγει κύριος Ὁ οὐρανός μοι θρόνος , καὶ ἡ γῆ ὑποπόδιον τῶν ποδῶν μου 0 ·
ποῖον οἶκον οἰκοδομήσετέ μοι ;
καὶ ποῖος τόπος τῆς καταπαύσεώς μου 0 ;
πάντα γὰρ ταῦτα ἡ χείρ μου ἐποίησε , καὶ ἔστιν ἐμὰ ταῦτα πάντα , λέγει κύριος .
δι ὧν τὴν ἐπὶ γῆς Ἰερουσαλὴμ σαφῶς παραιτεῖται , σημαίνων ὡς οὐ δ ἐπὶ τοῦ σωματικοῦ ὄρους αἱ ἐπαγγελίαι τοῖς ἀξίοις ἀποδοθήσονται .
οὕτω καὶ διὰ τῶν ἔμπροσθεν ἐλέγετο ·
ἔσται γὰρ ὁ οὐρανὸς καινὸς καὶ ἡ γῆ καινή , οὐ δ οὐ μὴ μνησθῶσι τῶν προτέρων , οὐ δ οὐ μὴ ἐπέλθῃ αὐτῶν ἐπὶ τὴν καρδίαν .
εἰ δὴ ὁ οὐρανὸς ἔσται καινὸς καὶ ἡ γῆ καινὴ καὶ οὐκέτι μνήμη τῶν προτέρων ἕπεται , εἰ μή τε ὄρους σωματικοῦ μή τε ἐπιγείου Ἰερουσαλὴμ μνήμην γενήσεσθαι , τότε εὐκαίρως τοίνυν ἐπ ἀνατροπῇ τῆς Ἰουδαϊκῆς ὑπολήψεως ἐπήνεγκε τό 0 ·
πάντα γὰρ ταῦτα ἐποίησεν ἡ χείρ μου , καὶ ἔστιν ἐμὰ ταῦτα πάντα .
τί οὖν δεῖ ἐπὶ γῆς προσδοκᾶν οἶκον θεοῦ ;
τί δὲ πάλιν τὴν κάτω Ἰερουσαλὴμ ὑπολαμβάνειν 0 ;
εἰ γὰρ ἔσται ὁ οὐρανὸς καινὸς καὶ ἡ γῆ καινή , ἀκόλουθόν ἐστι καὶ τὴν Ἰερουσαλὴμ τοιαύτην εἶναι φαντάζεσθαι , ὡς μηκέτι μνήμην πάσης προτέρας ἔσεσθαι .
σαφῶς δὴ ὁ παρὼν λόγος καινὸν οὐρανὸν εἰσάγει καὶ γῆν καινὴν καὶ λαὸν καινὸν καὶ ὄνομα καινὸν καὶ Ἰερουσαλήμ , ὁμοίως καὶ θύρας καὶ νέως κατεσκευασμένους .
οἷς ἐπιλέγεται ·
καὶ οὐ μὴ μνησθῶσι τῶν προτέρων , οὐ δ οὐ μὴ ἐπέλθῃ αὐτῶν ἐπὶ τὴν καρδίαν .
καὶ ἐπειδὴ Ἰουδαίων παῖδες περὶ τὸ θυσίας προσφέρειν τὰς διὰ ζῴων σφαγῆς πολλὴν εἰσῆγον φροντίδα , καὶ ταῦτα ἀποσείεται καὶ ἀποστρέφεται ὁ θεὸς τὸν μὲν εὐλαβῆ καὶ ταπεινὸν τὴν ψυχὴν εἰλικρινῶς τε ἀνακείμενον αὐτῷ ἀποδέχεσθαι λέγων , τὰς δὲ διὰ θυσιῶν σπονδὰς ἐκτρέπεσθαι .
ἐπὶ τίνα ἐπιβλέψω ἀλλ  ἢ ἐπὶ τὸν ταπεινὸν καὶ ἡσύχιον καὶ τρέμοντά μου τοὺς λόγους 0 ;
ὁ δὲ ἄνομος ὁ θύων μόσχον ὡς ἀποκτέννων κύνα 0 .
κατὰ δὲ τὴν Ἑβραϊκὴν ἀνάγνωσιν καὶ τοὺς λοιποὺς ἑρμηνευτὰς οὐκ ἐμφέρεται τό ·
ὁ δὲ ἄνομος , ἀλλὰ τούτου περιῃρημένου ἁπλῶς ἐπάγεται ·
ὁ σφάζων μόσχον ὡς ὁ τύπτων ἄνδρα καὶ θύων τὸ ἐκ ποιμνίου ὡς τραχηλοκοπῶν κύνα , ἀναφέρων προσφορὰν ὡς αἷμα χοίρου , ἀναμιμνῄσκων λίβανον ὡς εὐλογῶν ἀδικίαν 0 1 .
καὶ ταῦτα δὲ ἀκολούθως συνῆπται τῷ ·
ἀναιρῶν γὰρ τὸν ἐπὶ γῆς οἶκον , εἰκότως συναναιρεῖ καὶ τὰ ἐν αὐτῷ συντελούμενα .
καὶ αὐτοὶ ἐξελέξαντο τὰς ὁδοὺς αὐτῶν καὶ τὰ βδελύγματα αὐτῶν , ἃ ἡ ψυχὴ αὐτῶν ἠθέλησεν .
Οὐ γὰρ ἐμά φησι ταῦτα θελήματα οὐ δὲ ἐμαὶ αἱ ὁδοὶ αὗται , ἀλλὰ τῆς αὐτῶν προαιρέσεως καταθύμια 0 .
διόπερ καὶ ἐγὼ ἐκλέξομαι τὰ ἐμπαίγματα αὐτῶν , ἢ κατὰ τοὺς λοιποὺς ἑρμηνευτάς 0 ·
τοὺς ἐμπαιγμοὺς αὐτῶν 0 ·
ἐμπαιχθήσονται γὰρ παραδοθέντες τοῖς αὐτοὺς κολάζουσι , καὶ τὰς ἁμαρτίας αὐτῶν ἀνταποδώσω αὐτοῖς .